ტენდერის აღწერილობა:

*ბმა მწვანე ბუდაპეშტი -ფანჯიკიძის #22*  აცხადებს ტენდერს #01 საცხოვრებელი კომპლექსის მომსახურების უზრუნველყოფასთან დაკავშირებით

ტენდერის ჩაბარების ვადები:

სატენდერო წინადადების ჩაბარების ბოლო ვადაა  17 თებერვალი 18 საათი 2018 წელი;

გამარჯვებული კანდიდატები გამოვლინდება 18 თებერვალს 20 საათი, 2018 წელი;

**ტენდერის ტექნიკურ საკითხებთან დაკავშირებით მიმართეთ:**

*ბმა მწვანე ბუდაპეშტი -ფანჯიკიძის #22 , გ. ფანჯიკიძის 22, B ბლოკი, მე-14 სართული , ბ. 74
ნუგზარ გოგაშვილი (მობილური* ტელეფონი: 599554143)

**საბუთების მიღება - ჩაბარებასთან დაკავშირებით მიმართეთ:**

*ბმა მწვანე ბუდაპეშტი -ფანჯიკიძის #22 , გ. ფანჯიკიძის 22, B ბლოკი, მე-14 სართული , ბ. 74
ნუგზარ გოგაშვილი (მობილური* ტელეფონი: 599554143)

დამატებითი მოთხოვნები:

მომწოდებელმა დამატებით უნდა წარმოადგინოს:

1. საჯარო რეესტრიდან განახლებული სამეწარმეო ამონაწერი;
2. კომპანიის სერთიფიკატები (ასეთის არსებობის შემთხვევაში);
3. კომპანიის მოღვაწეობის შესახებ ინფორმაცია (საქმიანობის მოკლე აღწერილობა (გამოცდილება, კლიენტების სია), დაარსების თარიღი, რეკომენდაციები, ა.შ.);

4. ცნობა, რომ პრეტენდენტი არ არის ჩართული სასამართლო პროცესში და არ მიმდინარეობს მისი გაკოტრება, რეორგანიზაცია ან ლიკვიდაცია;

5. ცნობა საჯარო რეესტრის ეროვნული სააგენტოდან პირის მიმართ საჯაროსამართლებრივი შეზღუდვის არ არსებობის შესახებ;

ტენდერს თან ახლავს თანდართული დოკუმენტი

**თანდართულ დოკუმენტებში იხილეთ:**

**მონაცემები საცხოვრებელი კომპლექსის შესახებ (დანართი #1)**

* საცხოვრებელი კომპლექსი განლაგებულია 6500კვ.მ.
* გარე პარკინგი და ავტომობილების სავალი ნაწილი განლაგებულია 2000კვ,მ, აქედან მიწის ქვეშ მდებარეობს პარკინგის 2 სართული, რომელიც განლაგებულია 6562 კვ.მ.
* საფეხმავალო ბილიკები და ტროტუარები განლაგებულია 400 კვ.მ-ზე
* საბავშვო ატრაქციონები და სტადიონი განლაგებულია 600 კვ.მ-ზე
* მწვანე საფარი (ბალახი, ხე-მცენარეები) განლაგებულია 800 კვ.მ-ზე
* საცხოვრებელი კომპლექსის შენობა-ნაგებობების შიდა სივრცე (კიბის არეალი, დერეფნები, ლიფტის შახტა, მოსაცდელი) ფართობი არის 1200 კვ.მ-ზე
* საცხოვრებელი კომპლექსი მოიცავს შემდეგ ტექნიკურ აღჭურვილობას და აგტრეგატებს

ა) 8 ლიფტი

ბ) გენერატორი

გ) წყლის რეზერვუარი

დ) წყლის საქაჩი სისტემა

ე) გარე განათების სისტემა

ვ) სადარბაზოების და დერეფნების განათების სისტემა

**დაინტერესების შემთხვევაში წარმოსადგენი საბუთების ნუსხა:**

შევსებული და ხელმოწერილი საერთო ფასი (გადასახადების ჩათვლით) (დანართი #2) ;

ფასების ცხრილი დანართი 2

|  |  |
| --- | --- |
| მომსახურების ღირებულება | საერთო ფასი (ლარებში) |
| დაცვა |  |
| დასუფთავება |  |
| ლიფტების მომსახურება |  |
| ტექნიკური მომსახურება |  |
| სულ |  |

მომწოდებელმა უნდა წარმოადგინოს დეტალური შეთავაზება ფასის შეთავაზებასთან ერთად, მათ შორის მომსახურებისა და ანგარიშსწორების პირობები

შემოთავაზებული ფასები უნდა მოიცავდეს ყველა სახის აღჭურვილობითა და ინვენტარით უზრუნველყოფას, რაც საჭირო იქნება დასუფთავების, დაცვის და სხვა მომსახურებისათვის;

ტენდერის ჩაბარების პირობები:

საბუთები წარმოდგენილი უნდა იყოს **დალუქულ კონვერტში.**

*კონვერტზე უნდა მიუთითოთ:*

* ტენდერის დასახელება;
* თქვენი კომპანიის დასახელება;
* საკონტაქტო ინფორმაცია (საკონტაქტო პირი, ტელეფონი, იურიდიული მისამართი);
* მიმღების დასახელება (*ბმა მწვანე ბუდაპეშტი -ფანჯიკიძის #22 , გ. ფანჯიკიძის 22, ნუგზარ გოგიშვილი*);
* ხელმოწერა და კომპანიის ბეჭედი კონვერტის დალუქვის ადგილზე; წარწერით: „სატენდერო წინადადება– გთხოვთ არ გახსნათ“

**შესარულებელი სამუშაოს აღწერა, სიხშირე, საორიენტაციო ფასი**

**1. საცხოვრებელი კომპლექსის სადარბაზოების, ეზოს, ავტოსადგომის ტერიტორიისა და ლიფტების დასუფთავებას, რაშიც იგულისხმება:**

სადარბაზოს დაგვა-გაწმენდა - მშრალი დაგვა და სველი ჩამოწმენდა ყოველ მეორე დღეს (პირველი სართულის და ლიფტის მოწმენდა ყოველდღიურად);

ჭერის და კედლების (მათ შორის სანათი მოწყობილობების) დასუფთავება ორ კვირაში ერთხელ მშრალად, ხოლო თვეში ერთხელ სველი ჩამოწმენდით

გენერალური დასუფთავება-თვეში ერთხელ.

სადარბაზოების კიბეების დალაგება კვირაში ერთხელ

ეზოს ტერიტორიის დაგვა - ყოველდღიურად;

\*ეზოში სკამებისა და გადახურვის დასუფთავება საჭიროებისამებრ და მათი სპეციალურ საღებავებით შეღება-დამუშავება საჭიროებისამებრ.

ავტოპარკინგი და მიმდებარე ტერიტორია მოხვეტა (ხელით ან/და მექანიური მოწყობილობით) -ორ კვირაში ერთხელ მშრალად და თვეში ერთხელ სველი მორეცხვა;

ერთი მორიგე დამლაგებელი ყოველდღე 9-18 სთ

**2. საცხოვრებელი კომპლექსის ეზოს გამწვანებული ნაწილის მოვლას, რაშიც იგულისხმება:**

\* ბალახის საფარის შეჭრა - საჭიროებისამებრ;

\* მცენარეებისა და ბალახის საფარის მოვლა, მორწყვა, გასხვლა - საჭიროებისამებრ; დამატებითი კვების მიცემა და პრეპარატებით დამუშავება

\* დაზიანებული მცენარეების ახლით ჩანაცვლება

**3. ლიფტების მომსახურება:**

ცხელი ხაზის მომსახურება 24/7

მომწოდებელმა უნდა უზრუნველყოს ლიფტების სისტემატიური გამართული მუშაობა და მომსახურეობა:

მთავარი ამძრავის ელექტრული ძრავის შემოწმება;

სამუხრუჭე მოწყობილობის შემოწმება;

ლიფტის სამართავი კარადის შემოწმება;

კაბინის და შახტის კარებების ამძრავი მოწყობილობების შემოწმება;

სიჩქარის შემზღუდველის შემოწმება;

საპირწონისა და კაბინის ზამბარიანი/საბალანსო საკიდების შემოწმება;

ბაგირის მიმმართველი ბორბლის შემოწმება;

ამწევი ბაგირების შემოწმება;

ელექტრო კაბელის შემოწმება;

გამოძახების და ბრძანების მოწყობილობების შემოწმება;

კაბინის მდებარეობისა და მიმართულების მაჩვენებლის შემოწმება;

სხვა საქმიანობები დაკავშირებული ლიფტების გამართული ფუნქციონირების უზრუნველსაყოფად.

მომწოდებელმა საჭიროების შემთხვევაში უნდა უზრუნველყოს ლიფტების რემონტი (მათ შორის ლიფტების საზეთ-საპოხი მასალით უზრუნველყოფა), გარდა იმ შემთხვევებისა, როდესაც დაზიანდება ისეთი საკვანძო დეტალები, რომლებიც ჩამოთვლილია ქვემოთ:

- ლიფტების ელ. ძრავების შეკეთება;
- წამყვანი რედუქტორის შეკეთება;
- ბაგირწამყვანი ბორბლის შეკეთება;
- მზიდი ბაგირების შეცვლა;
- კაბინის კუპის შეკეთება;
- საპირწონის ჩონჩხის შეკეთება;
- ელ. მართვის ფარის შეცვლა;
- ძალოვანი ან შეკიდული კაბელის შეცვლა.

მომწოდებელმა უნდა უზრუნველყოს ლიფტების შეუფერხებელი, უსაფრთხო ფუნქციონირება.

ავარიულ შემთხვევებში (ელექტროენერგიის გამორთვა, ლიფტის ტექნიკური გაუმართაობა) ლიფტში მყოფი მგზავრების დაუყოვნებლივი გათავისუფლებისათვის საჭირო ღონისძიებების უზრუნველყოფა.

საავარიო მომსახურების, ლიფტის გამართვისა და გაშვების დრო არ უნდა აღემატებოდეს 2 (ორი) საათს.

ლიფტის დაზიანების შემთხვევაში, დაზიანების აღმოფხვრა, გარდა პირველ პუნქტში ჩამოთვლილი შემთხვევებისა, უნდა განხორციელდეს არაუგვიანეს 24 საათისა.

მომწოდებელმა, შესაბამისი კვალიფიკაციის მქონე თანამშრომლების მეშვეობით საჭიროების შემთხვევაში უნდა გაუწიოს დამკვეთს შესყიდვის საგანთან დაკავშირებული კონსულტაციები;

მომწოდებელმა მინიმუმ თვეში ერთხელ უნდა განახორციელოს ლიფტების გეგმიური შემოწმება, რაზეც დამკვეთს უნდა წარუდგინოს (ყოველი თვის ბოლოს) შესაბამისი ტექნიკური დათვალიერების აქტი ხელმოწერილი უფლებამოსილი პირის მიერ.

**შენიშვნა: შემოთავაზების გაკეთებამდე აუცილებელია ლიფტების დათვალიერება. ხელშეკრულების დადების შემთხვევაში უნდა მოხდეს შპს მაქროკონსტრაქშენის მიერ ლიფტების გადაბარება ამხანაგობისათვის შესაბამისი მიღება-ჩაბარების აქტით.**

**4 დაცვის მომსახურება**

მიმწოდებელმა მომსახურების განხორციელებისას უნდა უზრუნველყოს შესაბამისი გამოცდილებისა და კვალიფიკაციის, მაღალი პასუხისმგებლობის მქონე თანამშრომელთა შერჩევა, რითიც უზრუნველყოფილი იქნება გაწეული მომსახურების მაღალი ხარისხი.

დაცვა ხორციელდება ყოველდღიურად 24 საათის განმავლობაში 2 საკონტროლო პუნქტის მეშვეობით 2 დაცვის თანამშრომლის მიერ ხოლო ერთი თანამშრომელი პატრულირებს საცხოვრებელი კომპლექსის ტერიტორიაზე (ე.ი თითოეული ცვლა 3 კაცის შემადგენლობით მორიგეობს ყოველ მესამე დღეს). დაცვა პასუხისმგებელია ავტოსადგომზე მანქანების გადაადგილების მოწესრიგებაზე და პარკინგის შეუფერხებელ ფუნქციონირებაზე.

„მიმწოდებელი“ ფინანსურ პასუხისმგებლობას იღებს იმ მატერიალური ფასულობების დაკარგვაზე, რომელთა გატანა დაცული ტერიტორიის გარეთ შეუძლებელია დაფარულად.

საცხოვრებელი კომპლექსის ტერიტორიაზე უცხო პირთა შესვლა დასაშვებია მხოლოდ შემსყიდველთან შეთანხმებული სისტემის მეშვეობით (საშვი, ბინის მესაკუთრესთან სატელეფონო კომუნიკაცია, სიტყვიერი ნებართვა და სხვა);

მიმწოდებელმა უნდა უზრუნველყოს საცხოვრებელი კომპლექსის ქონების (შენობა, ეზო, შენობაში განთავსებული ქონება და სხვა ფასეულობები) მატერიალური ფასეულობების დაცვა საქართველოს კანონმდებლობით დანაშაულად მიჩნული ქმედებისაგან.

აღმოჩენილი მართლსაწინააღმდეგო ქმედების დაფიქსირების შემთხვევაში მიმწოდებელმა დაუყოვნებლივ უნდა აცნობოს როგორც შემსყიდველს, შესაბამის სამართალდამცავ სტრუქტურებს. ასევე უნდა უზრუნველყოს შემთხვევის ადგილის ხელშეუხებლობა. მიმწოდებელი ვალდებულია საქართველოს კანონმდებლობით დადგენილი წესით სრულად აანაზღაუროს ზარალი, რომელიც გამოწვეულია მომწოდებლის მიერ ვალდებულებების არაჯეროვანი შესრულებით.

აღნიშნული პირობების შეუსრულებლობის შემთხვევაში, შემსყიდველს უფლება აქვს მოსთხოვოს მიმწოდებელს დაცვის თანამშრომლის შეცვლა, რომელიც თავის მხრივ ვალდებულია შეცვალოს დაცვის თანამშრომელი არაუგვიანეს 2 (ორი) სამუშაო დღის განმავლობაში, წინააღმდეგ შემთხვევაში, აღნიშნული ჩაითვლება ხელშეკრულების დარღვევად და შემსყიდველს უფლება ექნება შეწყვიტოს ხელშეკრულება.

**5. გენერატორით მომსახურება**

კომპლექსის მოვლის მომსახურების ფარგლებში გათვალისწინებულია ალტერნატიული ენერგიის წყარო, რომელიც უზრუნველყოფს საერთო მოხმარების სივრცის ელექტროენერგიით უწყვეტ მომარაგებას, რაც მოიცავს:

გარე განათებას;

შლაგბაუმების მუშაობას;

ლიფტების მუშაობას;

სადარბაზოების განათებას;

წყლის ტუმბოების მუშაობას;

დაცვის კამერების მუშაობას;

სახანძრო სისტემის მუშაობას.

გენერატორის ჩართვა მოხდება ავტომატურად, ელექტროენერგიის გათიშვიდან 30 წამის მანძილზე.

**გენერატორის და სახანძრო სისტემის მომსახურება:**

•გენერატორის დიზელით შევსება, ყოველთვიური მონიტორინგი (ჩართვა-გამორთვა, პროფილაქტიკური შემოწმება)

•სახანძრო სისტემის (ტუმბოების, ცეცხლმაქრების, კვამლის დეტექტორებისა და ჰიდრანტების) გამართულობის კონტროლი, დაცლის შემთხვევაში შევსება, დაზიანების შემთხვევაში შეკეთება.

6. სანიაღვრე სისტემის გაწმენდა და მისი გამართული ფუნქციონირების უზრუნველყოფა.

**7.** უზრუნველყოს შენობაში არსებული ელექტრომომარაგების, კავშირგაბმულობის, წყალმომარაგების კანალიზაციის, გათბობის და სხვა სისტემების გამართული ფუნქციონირება.

შეასრულოს მცირეფასიანი ელექტრომოწყობილობების, სანგაყვანილობების, ასევე ჩამრთველების, საკეტების, ნათურების შეცვლა-შეკეთება.

**შენიშვნა: აღნიშნული პუნქტი ეხება მხოლოდ საერთო სარგებლობის სისტემების გამართულ ფუნქციონირებას. თუ აღნიშნული მომსახურება გათვალისწინებული იქნება ბინებისათვისაც, მაშინ მიზანშეწონილი იქნება მომსახურების ღირებულება თვითონ მიობინადრემ აანაზღაუროს.**

**ელექტროენერგიის ყოველთვიური გადასახადი:**

•კომპლექსის საერთო მოხმარების ფართების (სადარბაზოები, კიბის უჯრედები, ეზოს ტერიტორია, პარკინგის ტერიტორია), მოხმარებული ელექტროენერგიის ყოველთვიური გადასახადი თელასში

**წყლის ყოველთვიური გადასახადი:**

•კომპლექსის სარწყავი სისტემისთვის გამოყენებული წყლის ყოველთვიური გადასახადი GWP-ში

**6. კომპლექსის მომსახურების საფასური**

**1. კომპლექსის მოვლის გადასახადის დაანგარიშების მეთოდი:**

კომპლექსის მოვლის მომსახურება ფიქსირებულია და დიფერენცირებულია ბინის ფართობის მიხედვით.

2. იურიდიული პირების მომსახურების ტარიფი განისაზღვრება მის მიერ დაკავებული ფართობის ნამრავლით თვიურ ტარიფზე;

**3. მომსახურების საფასურის გადახდა**

უნდა განხორციელდეს ავტომატური ჩარიცხვის აპარატებით ან ინტერნეტ ბანკით, ყოველთვიურად პირველი 5 სამუშაო დღის განმავლობაში;

ყოველი თვის დასაწყისში მობინადრეებს უნდა გაეგზავნოთ შემახსენებელი სმს კომპლექსის მოვლის მომსახურების გადახდასთან დაკავშირებით.